
CANCER NA PECHO 


Diabierna a tuma luga un momento sumamente special pa 
Aruba. Den cuadro di celebracion di 103 aniversario di KLM, 
Aruba su Cas Ecury a wordo selecta pa traha un ‘KLM huisje’ 
di dje. Esaki sigur ta muestra di e relacion estrecho y fructifero 
cu ta existi entre KLM y Aruba. Prome Minister Evelyn Wever 
- Croes na e ocasion a felicita Sra. Marjan Rintel cu a wordo 
apunta como e CEO di mas nobo di KLM. 


Cada afia cu KLM cumpli un afia mas di aniversario, ta conoci 
cu nan ta introduci un Delft Blauw “KLM huisje’. E aña aki Aruba 
su monumento ‘Cas Ecury” tin e privilegio di a wordo scogi pa 
wordo traha den version miniatura. 


‘Segun cu nos ta sigui recupera di e crisis di Covid, nos ta 
orguyoso di e cifranan di e mercado turistico global y di e 
mercado Europeo. Cifranan di Hulanda particularmente ta 
na nivel mas halto compara cu na 2019. Esaki simplemente 
no lo por tabata posibel sin e sosten continuo y trahando 
den cooperacion cu KLM. A traves di e partnership cu KLM a 
construi hunto e mercado Europeo, cu averahe anual di 4% 
desde periodo di 2011te 2021,’ Prome Minister Werver - Croes 
a splica. 


Aruba ta mantene e vision pa atrae bishitantenan di balor 
halto, y tambe pa recupera bishitantenan cu ya a bishita Aruba. 
Pero tambe pa ricibi bishitantenan nobo cu ta scoge Aruba pa 
disfruta di un isla sigur, beachnan di calidad halto, hospitalidad, 
hendenan amabel, atraccionnan, restaurantnan, maraviyanan 
natural y sigur servico di nivel halto. 


Mientras cu no ta facil pa sigura cu e calidad di experiencia cu ta 
duna na bishitantenan ta keda halto, Aruba ta sigui comprometi 
na progresa cada dia, door di stimula desaroyo sostenibel pa 
henter e isla. Esaki ta un compromiso cu ta comparti cu KLM. 


CAS ECURY COMO E ‘KLM HUISJE’ 103 
TA MUESTRA DI RELACION ESTRECHO Y 
FRUCTIFERO ENTRE KLM Y ARUBA 


fer. = FA 


Considerando esaki e ta un gran momento pa reconoce 
y alabes ta orguyoso di dje, cu un cas y un famia cu tabata 
instrumental den Aruba su turismo y desaroyo di aviacion, a 
wordo scogi pa e di 103 aniversario di KLM, Prome Minister a 
expresa. 

Prome Minister Wever - Croes a sigui bisa cu como mama y 
den nomber di mayornan na Aruba, ta gradici KLM pa conecta 
mayornan cu nan yiunan cu ta studia na Hulanda. “E momento 
historico aki ta importante pa recorda nos di e balor di e 
relacion cu KLM y con hopi KLM ta significa pa nos dushi isla 
y asina relexiona riba con por mantene e relacion aki pa hopi 
afia mas.” 


Por ultimo, den nomber di Gobierno di Aruba, Prome Minister 
hunto cu demas coleganan Minister, ta felicita henter team di 
KLM y deseanan hopi afia di bon cooperacion. 

Prome Minister Evelyn Wever-Croes: 
Durante e di 52 Asamblea General di organisacion pa estadonan 
Americano, OEA: 


A HACI APELACION PA ATENDE CU E TEMA DI 
VENEZUELA CONHUNTAMENTE 


Siman pasa, riba peticion di Gobierno di Reino, Prome 
Minister Evelyn Wever-Croes a representa Reino Hulandes na 
Lima, Peru na e di 52 Asamblea General di organisacion pa 
estadonan Americano, OEA. Durante di e Asamblea General 
diferente tema a wordo trata riba nivel di gobiernonan. 


CRISIS MIGRATORIO: 

Un di e temanan hopi crucial ta e tema di Venezuela y e tema 
di e crisis migratorio debi na e situacion na Venezuela. Debi na 
hopi violacion di derechonan humano den Venezuela y cuanto 
hende ta purba di sali di Venezuela. Prome Minister riba e punto 
aki a informa tocante e impacto di e crisis imigratorio aki riba 
Aruba y a haci un apelacion na e paisnan pa atende cu esaki 
cu ta un tema serio y pa atende cu e saki conhuntamente. 


Otro paisnan participante tambe a mustra nan preocupacion 
riba e tema aki. Canciyer di Panama tambe a remarca cu na 
Panama ta mira hopi sufrimento for di hendenan cu ta sali di 
Venezuela y purba via Panama pa drenta Merca. E tambe a 
haci un apelacion dramatico na paisnan pa cera cabes, traha 
hunto pa yuda esnan cu kier sali di Venezuela pa nan no hinca 
nan curpa den situacionnan peligroso sin cu nan sa. 


CAMPANA DI DESINFORMACION: 

Tambe a elabora riba e campafia di desinformacion cu ta 
convence Venezolanonan pa sali di Venezuela, lagando mustra 
cu ta hopi facil pero no ta informa con hopi peligroso esaki ta. 
Esaki ta asina tambe pa esnan cu kier crusa lama bin Aruba 
sin tin e conocemento cu e ta un peliger grandi. 


DERECHONAN HUMANO: 

E tema di violacion di derechonan humano na Venezuela mes 
tambe a haya antencion y paisnan a remarca cu nan no por 
acepta cu esaki ta pasando den un pais asina cerca. 


SANCIONNAN: 

Pa Aruba mes, Prome Minister a papia cu representantenan di 
diferente pais riba e tema di sancionnan cu tin pa Venezuela. 
Venezuela tin heavy fuel oil hopi mas barata pa e crudo cu 
nos mester pa WEB por genera energia. Si Aruba por importe 
di Venezuela pa WEB, prijs di awa y coriente lo por baha. 
Sinembargo tin sancionnan y esey ta impedi pa importa 
di Venezuela. “Den mi reunionnan cu representantenan di 
Gobierno Mericano, mi a haci un apelacion y pa yuda nos yega 
na e crudo aki mas barata di Venezuela”. 


Riba peticion di Minister Glenbert Croes, Prome Minister 
tabata tin dialogo tambe cu e Canciyer di Ecuador pa wak si 
por haya e heavy fuel oil mas barata di Ecuador ya cu apesar 
cu esun di Venezuela ta mas barata, e sancionnan ta impidi pa 
importa di Venezuela. “Pa e motibo aki mi a purba na habri e 
caminda pa Minister Glenbert Croes por continua cu reunion y 
negosacionnan”. 


“E tema di Venezuela tin interes di tur pais participante na e di 
52 Asamblea General di OEA y paisnan a palabra cu hunto lo 
sigui delibera riba e tema aki. Venezuela ta un pais hopi cerca 
di nos cu lasonan familiar y amistoso hopi grandi y ta trahando 
hunto so nos por mira un solucion den tur reto y limitacionnan 
cu ta existi”, Prome Minister a remarca. 

Prome Minister Evelyn Wever-Croes: 


Durante e di 52 Asamblea General di organisacion pa 


estadonan Americano, OEA: 


Durante e di 52 Asamblea General di organisacion pa estadonan 
Americano, OEA, cu a tuma luga siman pasa na Lima, Peru, a 
toca diferente tema na nivel di gobiernonan. 


Un tema cu sigur a haya atencion ta e tema di Nicaragua cu a 
kibra e relacion cu Reino Hulandes y a expulsa e Embahadora 
di Reino Hulandes di Nicaragua. Prome Minister a duna di 
conoce cu e decision aki di Nicaragua ta pasobra Hulanda 
a stop financiamento di e hospital na Nicaragua. E motibo 
cu Hulanda a stop esaki ta pasobra Hulanda tabata kier pa 
Nicaragua traha mas riba respeta derechonan humano. Door 
cu Nicaragua no a sigui, Hulanda a stop financiamento di e 
hospital y Nicaragua di su banda a kibra unilateralmente e 
lasonan diplomatico cu Reino Hulandes. “Mi mester a trece e 
punto aki padilanti. Mi conoce e embahadora, mi tabata hunto 
cu ne na Honduras comienso di afia y mi no ta kere asina 
paisnan cu mester traha hunto, mester trata otro”, Prome 
Minister a remarca. 


Durante su encuentro cu Canciyer di Suriname, Prome 
Minister a elabora riba nan reunionnan hunto cu President di 
Suriname durante su ultimo biahe na New York 2 siman pasa. 
E conclusion di e deliberacionnan ta pa traha hunto riba mas 
desaroyo. “Suriname tin hopi oportunidad y lo yuda nos den 
diversifica nos economia”. 


“E Asamblea General ta wordo bishita mas pa e canciyernan, 
esta ministernan di relacionnan exterior y mi por a conbersa 
cu varios di nan y purba di yega na cooperacion entre Reino, 
Aruba y e paisnan aki. Mi ta contento y hopi satisfecho di tur e 
reunionnan cu a tuma luga y e encuentronan unda mi tawata 
invita como orador como Prome Minister y representa Reino 
Hulandes. Lasonan a wordo estrecha aun mas y lo sigui den 
deliberacion pa ehecuta proposicionnan treci dilanti”, Prome 
Minister Evelyn Wever-Croes a duna di conoce. 

Prome Minsiter Evelyn Wever-Croes: 
Durante e di 52 Asamblea General di organisacion pa 
estadonan Americano, OEA: 

Siman pasa, na Lima Peru, aparte di e Asamblea General, 
Prome Minsiter Evelyn Wever-Croes tabata invita pa ta un 
orador na un cumbre cu tabata tin riba derechonan di hende 
muhe. Na e dialogo aki tambe tabata presente otro ministernan 
di relacion exterior pero tambe di asuntonan di hende muhe di 
diferente pais. 


Riba e tema di derechonan di hende uuhe, Prome Minister 
a elabora riba e partinan cu e ta considera ta importante. 
Prome Minister a enfatisa cu Covid a afecta tur hende pero 
e hende muhenan a wordo afecta mas pa Covid 
mundialmente. Tambe ainda tin paisnan cu ta 
exclui hende muhe di participa den decisionnan 
importante. 


Prome Minister a trece dilanti cu si di berdad nos [is 


kier un mundo miho, nos mester di decisionnan | 
balansa. Y pa obtene e balansa aki, nos no por œ < 
exclui un grupo grandi den nos comunidad, esta 
hende muhe. 


Aki na Aruba e problemanan ey no ta asina grandi 
pero na e momentonan aki cu nos ta den desaroyo È 
y den recuperacion, nos mester pone atencion na 
e rol di hende muhe. Si nos no hacie aworaki, nos MH 
ta core e riesgo cu tur loke hende muhenan den [A 


generacionnan prome a logra, ta bay perdi. 


Como hende muhe, mi ta orguyoso di ta participe na e tipo 
di dialogonan aki pasobra ta asina bo ta profila como Aruba 
y como Reino y asina mas porta ta habri pa nos pa fortifica 
e posicion di hende muhe miho ainda aki na Aruba. Mi ta 
satisfecho di e tareanan cu a wordo haci durante mi bishita di 
trabou na Lima Peru den e Asamblea General di OEA y awo 
lo sigui e follow up cu nos tin cu haci”, Prome Minister Evelyn 
Wever-Croes a expresa. 

Prome Minister Evelyn Wever - Croes: 
Den cuadro di conscientisacion di “Dia Mundial di Salud Mental”, 10 di October: 


CONSCIENTISACION TA HOPI IMPORTANTE 
PA MEHORA E COMPRENDEMENTO DI SALUD 
MENTAL Y SU CONDICIONNAN 


Y tambe pa aumenta e acceso na cuido y yudansa pa esnan cu tin mester di dje 


Den cuadro di conscientisacion di “Dia Mundial di Salud Mental”, 
10 di october, Prome Minister Evelyn Wever - Croes a bisti 
na bifia pa trece conscientisacion na e tema di salud mental. 
Prome Minister a expresa algun recomendacion tocante e 
tema aki enfatisando e importancia pa cada persona busca su 
mesun paz mental of busca ayudo. 


Trankilidad mental ta na alcanse di nos tur. Ta importante pa 
cada persona realisa tur dia cu e mester pone atencion riba 
su propio salud mental y busca e manera pa haya su mesun 
trankilidad mental. E ta necesario pa cada persona realisa cu 
pa e ta feliz, e mes mester haci su mes feliz y no depende 
di un otro pa hace feliz. Pa mantene un ekilibrio ta un tarea 
constante. Prome Minister a comparti e manera cu ta yuda 
e pa haya su trankilidad mental sperando cu esaki por yuda 
otronan. 


Prome Minister: “Pa ami, algo cu ta yuda hopi ta naturalesa, 
cana den naturalesa, sinta den naturalesa, mira naturalesa y 
scucha naturalesa. Esakinan ta trece hopi trankilidad pa mi, 
maske ta un rato.” 


Sinembargo, ta importante pa tur hende comprende y realisa 
cu ora bo so no por trece e paz mental pa bo mes, pa busca 
ayudo sea den famia, amigo y finalmente cerca un profesional. 
“Corda cu tin hopi hende cla pa yuda bo. Salud mental ta algo 
serio y nos tur mester tey pa yuda otro,” Prome Minister a 
enfatisa. 


Conscientisacion tocante 


salud mental ta un iniciativa 


LD 
hopi importante pa mehora e i 
comprendemento di salud mental 
y su condicionnan como tambe 


pa aumenta e acceso na cuido y 


yudansa pa esnan cu tin mester 
di dje. Como sociedad, hunto nos 
mester kita e malcomprendemento 
cu tin tocante condicionnan mental 
cu hopi biaha ta pone cu hopi hende 
ta sconde y sufri den silencio y no 
ta busca ayudo pa su mes y por lo 
tanto no ta haya e ayudo necesario. 

Ban bisfebiña pa salud menfal 


DIA MUNDIAL DI 


SALUD 

Di un sistema caotico pa un sistema regula 


Na Aruba tin alrededor di 80.000 number di auto di cual 
un cantidad grandi ta ocupando nos careteranan. For di 
informacionnan di Aruparking tin alrededor di 960 parkeervak 
blanco, un otro 679 parkeervak geel y 12 parkeo pa esnan 
cu disabilidad. E 1651 luga di parkeer nan aki den centro di 
ciudad por acomoda ~2% so di e autonan na Aruba. 


E realidad aki ta haci cu parkeo den centro di Oranjestad 
no por sigi den forma di wild west. Pa medio di regla y ordo 
por garantisa mas y miho mobilidad den centro di ciudad y 
otro partinan caminda tin comercio. Den comercio tambe 
tin conviccion cu un sistema bon organisa ta trece beneficio 
pa nos tur. Ta imposibel pa culpa Aruparking pa e situacion 
cu Oranjestad ta aden awe pasobra pa e ultimo 5 aña cu 
Aruparking no tabata activo no por bisa cu tabata tin desaroyo 


den centro di ciudad. 


Ta importante pa menciona cu na momento cu a apunta 
miembronan di Raad van Commissarissen di Arubus a percura 
cu tin un representante di sector comercial di Oranjestad 
pa asina por vocifera e deseo di comerciantenan di centro 
di ciudad. Palabracionnan actual ta cu lo trece Raad van 
Commissarissen nan conseho cerca conseho di minister y lo 
delibera e manera pa reactiva Aruparking den su totalidad. 


Minister Arends ta spera cu e reintroduccion di Aruparking por 
trece orden den e situacion caotico di parkeo den centro di 
cuidad y contribui na e desaroyo di Oranjestad completo. Den 
e manera aki ta stimula nos economia y tambe hasi e area aki 
mas accesibel pa tur den nos comunidad. 

ARUBA TA BIRA 'CO-CHAIR' DI E ORGANISACION 
REGIONAL PA COMBATI LABAMENTO DI PLACA Y 
FINANCIAMENTO DI TERORISMO CFATF 

Den e reunion riba nivel ministerial di Caribbean Financial 
Action Task Force (CFATF), e organisacion regional pa combati 
labamento di placa y financiamento di terorismo, a keda dicidi 
cu Aruba ta bira e 'Co-Chair' di CFATF. Hunto cu e 'incoming 
chair' Cayman Islands, Aruba lo ta encarga cu e liderazgo di 
CFATF pa e periodo 2022-2023. 


Desde afia 1990 Aruba a bin ta contribui grandemente na e 
lucha contra labamento di placa den e region di Caribe como 
un di e 'founding fathers' di CFATF. Aruba semper a apoya y 
participa activamente den CFATF y actualmente ta fungi como 
representante di e 'Dutch Speaking Countries' den e "Steering 
Group' di CFATF. Awor ta toca Aruba e honor di por contribui 
tambe como 'Co-Chair' pa yuda guia CFATF. 


Durante e reunion ministerial, Minister Maduro a informa CFATF 
cu pa e posicion di 'Co-Chair' Aruba lo wordo representa pa sr. 
Angelo Brete kende ta director di Aruba su Financial Intelligence 
Unit (FIU), conoci prome como MOT Aruba. Sr. Brete tin amplio 
conocemento y a forma parti di e ekipo di profesionalnan di nos 
Pais cu recientemente a logra un evaluacion di CFATF exitoso 
pa cual Aruba a keda na di dos luga den Caribe. Un logro 
importante pa Aruba cu ta manda un señal fuerte y positivo pa 
inversionista cu nos sistema financiero ta integro. 


Minister Maduro ta gradici CFATF pa e confiansa y ta gradici sr. 
Brete pa asumi e responsabilidad pa representa nos Pais den 
posicion di liderazgo den CFATF. E mandatario ta gradici tambe 
sr. Marcel 't Mannetje di Departamento di Legislacion di Aruba 
cu ta yuda coordina y representa Aruba den e reunionnan di e 
'Steering Group' di CFATF. Danki pa kere den Aruba! #MinFIC 

E VISION Y EXIT STRATEGY TA WORDO RECONOCI INTERNACIONALMENTE! 


ARUBA TA GANA “DESTINATION RESILIENCE 
AWARD” FOR DI CHTA 


Dialuna Aruba Tourism Authority (A.T.A.) a ricibi 
e ‘Destination Resilience Award’ for di Caribbean 
Hotel and Tourism Association (CHTA), pa e 
trabaonan desplega durante e pandemia. Esaki ta 
prome biaha cu e premio aki ta wordo otorga. E 
premio a wordo entrega durante un ceremonia di 
entrega di premio na San Juan, Puerto Rico como 
parti di e di 40 aniversario di CHTA su Caribbean 
Travel Marketplace. Jamaica, Antigua, Bahamas y 
St. Lucia tawata e otro islanan cu a competi den e 
mesun categoria cu Aruba. 


A reconoce Aruba pa e maneho di e destino 
y e programanan di recuperacion cu a wordo 
implementa pa por a ricibi bishitantenan bek 
despues di ceramento di frontera. 


E documentacion compila a mas cu claro ilustra |- 


hopi otro logro entre otro digitalisacion di e 
plataforma di imigracion, introduccion di e Aruba 
Visitors Insurance. Un trabou duro y exitoso di parti 
di Aruba, cual A.T.A. tin e honor di por a accepta. 


Esaki ta un merito pa ambos sector publico y sector È : 


priva cu ta traha di serca pa cu bienestar di nos 
turismo, incluyendo e ekipo completo di A.T.A. 


Desde reapertura Aruba a experencia un 
recuperacion exitoso. Entre april y augustus 2022 
yegada di bishitantenan a surpasa e cantidad di 
bishitante pa luna cu a ricibi na 2019, algo cu ta 
duna siguransa cu lo tin un recuperacion di 100% 


y 


https://www.traveldailynews.com/post/chta-awards- 


di bishitante global pa fin di e aña aki. Pa 2023 ta proyecta un  recognize-resilience-and-excellence-in-caribbean-tourism 


recuperacion di 105% compara cu 2019. 


Di e forma aki Aruba ta wordo mira mundialmente. Nos tur 


E premio di Aruba tambe a sali den e publicacion di Travel aki na Aruba mester ta orguyoso di loke nos a logra cu nos 


Daily News. Por click y lesa mas na e link akinan: 


recuperacion. 


Dialuna 10 October 2022 


Minister Dangui Oduber: 


ARUBA TAMBE A HAYA E DI #103 CAS 


Diabierna anochi Minister di Turismo 
y Salud Publico sr. Dangui Oduber 
tabata presente na e revelacion di 
e di #103 KLM Delfts Blue House. 
Gobernador Suplente sr. Agustin 
Vrolijk tambe tabata presente y 
a hiba un bunita discurso den e 
ceremonia oficial cu a tuma lugar na 
e Museo Arkeologico di Aruba. 


E KLM Delfts Blue House ta casnan 
replica miniatura di casnan na | 
Hulanda traha di porcelano. Den 
conexion cu cumplimento di 103 
aña di existencia di e aerolinea 
Koninklijke Luchtvaart Maatschappij 
N.V. (KLM), nan a revela cu e cas 
miniatura #103 lo ta replica di e cas 
di mayornan di sr. Boy Ecury. Aruba 
ta bira asina e di dos pais despues di Curacao 
cu ta haya un cas miniatura cu no ta un replica di 
cas na hulanda, na Curacao esaki ta e famoso 
cas di Penja. Esaki sigur ta un honor y e ta mustra 
e lasonan fuerte cu tin entre Aruba y KLM. 


E casnan miniatura a cuminsa wordo traha na 
aña 1952 y ta wordo regala na pasaheronan cu 
ta miembro di KLM ful rond mundo. E casnan 
miniatura di KLM semper ta replica di sea cas 
of edificio cu tin interes historico y artitectura 
special. Durante vuelo KLM ta reparti mas di 800 
mil cas miniatura pa aña na nan miembronan 
y pasaheronan cu a caba di casa of tin un 
aniversario. Awor e ultimo edicion cu ta e cas 
di mayornan di sr. Boy Ecury cu ta nos heroe 
nacional di segunda guera mundial tambe lo 
wordo reparti cu personan rond mundo. 


Minister Dangui Oduber ta contento cu Aruba 
ta haya e oportunidad pa ta parti di algo asina 
bunita y significante. E cas miniatura di famia 
Ecury sigur lo sirbi como heramienta di mercadeo 
pa Aruba den exterior. Masha danki na KLM y 
masha pabien na Famia Ecury. 

Minister Dangui Oduber: 


ARUBA TEAM A RICIBI NAN CERTIFICADO 
DEN SANEAMENTO DI BARCO 


Diabierna anochi a tuma lugar e ceremonia final di e “Ship 
Sanitation Certificate” (SSC) na Surf Side Marina. Esaki 
tabata un conferencia cu Departamento di Salud Publico a 
organisa den nomber di gobierno di Aruba. Den e conferencia 
aki a participa e entrenadornan di Hulanda di e certificacion, 
inspectornan den salud publico como tambe representantenan 
di islanan BES, Curacao, Sint Maarten y Aruba mes. 


E proposito di e conferencia y curso tabata pa capasita nos 
inspectornan den salud publico di region, sifia den e aspecto 
practico con pa por realisa un inspeccion sanitario di barco. Cu 
e meta cu na final nan ta keda certifica y ricibi nan SSC. Cu e 
certificacion aki nos inspectornan di salud por haci saneamento 
riba nos barconan crusero, tanker como tambe barco di 
carga. Esaki ta hopi importante pa proteha nos fronteranan di 
malesanan transmisibel indesea, COVID-19 a recorda henter 
mundo con importante saneamento ta. 


E conocimento y experencianan comparti pa yega na un 
certificacion ta demostra e compromiso cu tin den Reino pa 
keda progresa den cumplimento cu e reglanan internacional di 
salud (“International Health Regulations”). Esaki ta yuda nos 
fortalese nos salud publico y controla malesanan transmisibel 
den nos region. 


Minister Oduber ta yama danki na e team di DVG y tambe na e 
team di Hulanda sr. Thijs Veenstra, sra. Tanja Hartog y henter 
e Cluster Milieu 8 Hygiéne. Un pabien na tur cu a ricibi nan 
certificado, nos fronteranan ta bay ta den bon man. 

Minister Dangui Oduber: 


PA DI 6 LUNA CONSECUTIVO NOS TURISMO 
TA SURPASA NIVELNAN DI ANA 2019 


Minister di Turismo y Salud Publico sr. Dangui 
Oduber ta informa comunidad cu e resultadonan SEPTEMBER RESULT 20: 
di turismo pa luna di augustus 2022 a drenta. 


A ser demostra un biaha mas den luna di 
NORTH AMERICA SOUTH AMERICA EUROPE OTHERS 


september 2022 cu e cifranan a surpasa e 58,941 8,384 8,096 2,840 


nivelnan di mesun luna di afia 2019. Den luna di 7.1% -2.6% 1.4% 57.6% 
september 2022 Aruba a ricibi 78.261 turista via 
nos aeropuerto. Un cresemento di 29.8% den 


. . OTHERS VENEZUELA 
comparacion cu luna di september 2021. 8,143 241 
7:2% -72.6% 
Esaki ta un recuperacion di 106% den TOTAL ARRIVALS TOTAL ARRIVALS WITHOUT VENEZUELA 
comparacion cu september di 2019 cu Aruba 8 6 8.0 0 
na sa 78,261 78,02 
a ricibi 73,565 bishitante. Locual a resalta den 6.3% 7.4% 
e raportahe tambe ta e recuperacion di nos | 

Chile 1,067 -366 I 701 -34.3% | 14% | 09% 
Ecuador 129 lim 300 132.6% 02% 0.4% 

" . . . i ROW 1,802 E 1,038 2,840 57.6% |24% 1 35% 
miho recuperacion di su turismo. Recientemente Tote Tae e punti ey 


WO Ven. 72,617 MA os 78,020 74% 


Aruba a gana e “Destination Resilience Award” 


for di Caribbean Hotel and Tourism Association 
(CHTA) pa e trabaonan desplega durante e 
pandemia. Aerolifianan tin confiansa den Aruba 


% Monthly Recovery Total 


y esaki bo ta mire den e diferente rutanan nobo 


108% 


cu nos tin na diferente pais. 103% 103% 105% 105% 108% 


90% 


Minister Oduber ta gradici tur e partner nan 
den turismo cu cu ta haci cu awe Aruba ta si pa 
recuperando acceleradamente. Danki na e 
pueblo cu a demostra di ta uno resiliente, 
ban sigui demostra nos cordialidad y duna e 
hopitalidad na cu nos ta conoci pe. Turismo ta 


keda e driver principal di nos economia. 


Dialuna 10 October 2022 


Dialuna mainta, Minister di Husticia y Asuntonan Social Sr. 
Rocco Tjon a reuni cu e personal di KIA cu ta forma parti di 
e proyecto di “uitwisseling”, pues e proyecto di “twinning” den 
cooperacion cu Boneiro. E meta die proyecto aki ta pa coleganan 
por experiencia con ta duna contenido na e trabounan den un 
otro instituto coreccional den reino. Un proyecto cu a wordo 
aproba den e “Justitieel Vierlanden Overleg” cual ta enfoca 
riba entre otro metodonan pa laga detenidonan re-integra pa 
resocialisa exitosamente. 


Segun e mandatario, e ta hopi satisfecho di a wak con motiva e 
personal ta, y cu nan mes a presenta diferente proposicionnan 
pa cu introduccion di esakinan na KIA. Un ehempel di esaki ta 
pa amplia e programa di dia, pa asina por yega na un programa 
di dia mucho mas amplio den cual ta enfoca riba actividadnan, 
deporte, arte, opleidingen pero tambe “groepsbehandeling”. 
Banda di esaki, pa loke ta trata e “bejegening” di e clientenan 
y detenidodnan, nan ta wak e necesidad tambe pa introduci e 
parti di “observa y raporta”. Esaki ta a base di un otro proyecto 
cu ta andando, cual ta e “prisoners administration system” cu 
dentro di poco tambe lo keda cla. A bin cu un idea tambe pa 
introduci momentonan di combersacion cu e detenido, caminda 
cada detenido lo tin un mentor. 


Ademas di esaki, a papia tambe riba mehoracion di calidad, 
di cual siman pasa Ministerio di Husticia y Asuntonan Social 
a reuni cu leiding di KIA. Esaki, specificamente pa introduci 
un “zorg module” pa cu personal y tambe un “on the job” 
training den cooperacion cu Respaldo pa loke ta e clientenan 
cu tin mester di ayudo forensico. Por ultimo, a papia tambe pa 
introduci un buki di programa, pa di e forma aki e programa di 
dia por wordo structura miho y asina percura cu tin continuidad 
pa cu esaki. En total, 20 personal di KIA a forma parti di e 
proyecto di “twinning” y esaki lo cuminsa riba e “interne 
begeleidingsafdeling” y despues e lo wordo amplia pa cu e 
“jeugdafedeling”. 


Dialuna 10 October 2022 


MINISTER ENDY CROES A PRESENCIA FINAL DI 
COPA FRANCISCO “BUBEIS” GOMEZ LIGA 50 


Pabien na ekipo di Surprise Softball team cu a titula campeon di e torneo 


Diadomingo ta un dia cu Minister di Deporte Endy Croes ta 
core rond di Aruba pa bishita e diferente eventonan deportivo 
cu ta tuma luga. Diadomingo ultimo e mandatario tabata na 
veld di Maria Mai pa presencia e wega final di Liga 50 e di tres 
Copa Francisco “Bubeis” Gomez organisa pa Astros Softball 
Organisation. 


Sigur e mandatario a topa y saluda masha hopi amistad y por 
a tuma nota cu ekipo di Surprise Softball team ta “knock out” 
Tanki Leendert Softball team den ora di mainta pa pasa pa 
final. Ekipo di Surprise Softball team a “knock out“ Sunrise 
Stingers den final pa conkista e titulo di campeon. 


Palabranan di pabien na tur ekipo cu a participa y haci e 
torneo uno exitoso y sigur pabien na e ekipo campeon. Masha 
pabien na Tula van Heyningen cu a bay cu e premio di “MVP”. 
Concluyendo Minister Endy Croes ta felicita Astros pa organisa 
e di tercer Copa Francisco “Bubeis” Gomez. Cu disciplina, 
deseo,dedicacion y determinacion sigur ta logra bo metanan. 

UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


